《太姥山》
宋代·刘镇

滚滚千山入马蹄，出游回首日平西。
人从杜宇鸣时别，天向蒹葭静处低。
白鸟得鱼閒钓艇，黄蜂抱蕊闹花枝。
好将太姥山前路，付与孤猿自在啼。

作者简介：宋广州南海人，字叔安，号随如。宁宗嘉泰二年进士。以诖误谪居三山三十年。性恬淡，士大夫皆贤之。工诗词，尤长于诗，明白清润，为时所推。有《随如百咏》。